3. ΝΟΜΟΣ υπ’ αριθ. 111 της 12/22 Αυγ. 1975 (ΦΕΚ Α΄ 174) Περί ιδρύσεως Σφαγείων και Πτηνοσφαγείων. Άρθρ.1.-Δικαίωμα ιδρύσεως Σφαγείων και Πτηνοσφαγείων, οιασδήποτε δυναμικότητος, έχουν, πλην των Δήμων και Κοινοτήτων, οιαδήποτε φυσικά ή νομικά πρόσωπα, εν οις και Τράπεζαι. Άρθρ.2.-Δια την ίδρυσιν Σφαγείων, εν οις και τοιούτων των βιομηχανιών κρέατος και Πτηνοσφαγείων, ως και δια την επέκτασιν των εν λειτουργία τοιούτων, απαιτείται ανεξαρτήτως πάσης άλλης υπό των κειμένων διατάξεων προβλεπομένης εγκρίσεως, προηγουμένη άδεια σκοπιμότητος, χορηγουμένη υπό: α)Του οικείου Νομάρχου δι’ αποφάσεως αυτού εκδιδομένη μετά σύμφωνον γνώμην Επιτροπής, αποτελουμένης εκ των Προϊσταμένων των Υπηρεσιών Κτηνιατρικής, Γεωργίας και Τεχνικής Υπηρεσίας Δήμων και Κοινοτήτων (ΤΥΔΚ) της οικείας Νομαρχίας, προκειμένου περί Σφαγείων δυναμικότητος μέχρις 800 τόννων ετησίας παραγωγής κρέατος ή Πτηνοσφαγείων δυναμικότητος μέχρι 1.000 σφαζομένων ορνιθοειδών ωριαίως και εφ’ όσον η ίδρυσις αυτών αποσκοπεί να εξυπηρετήση τας ανάγκας της εις κρέας καταναλώσεως του τόπου ανεγέρσεώς των. β)Του Υπουργού Γεωργίας, δι’ αποφάσεως αυτού, εκδιδομένης κατόπιν γνωμοδοτήσεως Επιτροπής, αποτελουμένης εκ των Προϊσταμένων των Κεντρικών Υπηρεσιών Κτην/κής και Ζωϊκής Παραγωγής του Υπουργείου Γεωργίας και της Τεχνικής Υπηρεσίας Δήμων και Κοινοτήτων (ΤΥΔΚ) του Υπουργείου Εσωτερικών, προκειμένου περί Σφαγείων δυναμικότητος 801 και άνω τόννων ετησίας παραγωγής κρέατος ή Πτηνοσφαγείων δυναμικότητος 1001 και άνω κεφαλών σφαζομένων ορνιθοειδών ωριαίως ή εφ’ όσον δια της ιδρύσεως αυτών σκοπείται η εξυπηρέτησις αναγκών καταναλώσεως εις κρέας πλειόνων περιοχών του αυτού Νομού ή και άλλων Νομών. Για τη σύνθεση των άνω επιτροπών που διατηρήθηκαν σε ισχύ, βλ. παρ. 8 και 9 άρθρ. 2 της 272961/26-26 Απρ. 1982 (ΦΕΚ Β΄ 215) διόρθωση σφαλμάτων ΦΕΚ Β΄ 564/9-8-1982, αποφ. Υπουργ. Προεδρίας Κυβερνήσεως και Γεωργίας τόμ. 16 σελ. 50,255 αριθ. 161. Άρθρ.3.-Δια Π.Δ/των, εκδιδομένων προτάσει των Υπουργών Γεωργίας και Εσωτερικών, ορίζονται οι όροι και αι προϋποθέσεις χορηγήσεως αδείας σκοπιμότητος ιδρύσεως Σφαγείων και Πτηνοσφαγείων εν γένει, αι λεπτομέρειαι χορηγήσεως, τροποποιήσεως και ανακλήσεως αδείας λειτουργίας, ως και τα των εσωτερικών κανονισμών τούτων. Άρθρ.4.-Αι διατάξεις του παρόντος, δεν εφαρμόζονται επί των υπό χοιροτροφικών επιχειρήσεων ιδρυομένων, επί τη βάσει των διατάξεων του Ν.Δ. 43/1968 «περί καθορισμού κινήτρων δια την ανάπτυξιν της χοιροτροφίας», Σφαγείων. Άρθρ.5.-Άδειαι σκοπιμότητος ιδρύσεως Σφαγείων ή Πτηνοσφαγείων χορηγηθείσαι κατά τας διατάξεις του Ν.Δ. 1005/71 «περί ιδρύσεως Σφαγείων και Πτηνοσφαγείων» παύουν ισχύουσαι εφ’ όσον παρήλθεν έτος από της χορηγήσεως της αδείας, ο δε φορεύς δεν προέβη εις την έναρξιν των εργασιών ιδρύσεως της μονάδος. Άρθρ.6.-Από της ενάρξεως λειτουργίας εις περιοχήν τινα Σφαγείου δυναμικότητος 801 και άνω τόννων    ετησίας   παραγωγής   κρέατος  ή   Πτηνο(Αντί για τη σελ. 698,9851(γ) Σελ. 698,9851(δ) Τεύχος Ε92-Σελ. 19 Σφαγεία 17.Θ.ω.1-3 σφαγείων δυναμικότητος 1001 και άνω κεφαλών σφαζομένων ορνιθοειδών ωριαίως δύναται δι’ αποφάσεως του επί της Γεωργίας Υπουργού, εκδιδομένης κατόπιν γνωμοδοτήσεως της υπό του άρθρ. 2 παρ. β΄ του παρόντος προβλεπομένης Επιτροπής, ν’ απαγορευθή εις έτερα ήσσονος δυναμικότητος και πληρότητος Σφαγεία ή Πτηνοσφαγεία, λειτουργούντα εν τω αυτώ Νομώ ή και εις πλησίον Νομούς, η σφαγή ζώων ή πτηνών πέραν των όσων αναγκαιούν δια την εξυπηρέτησιν των εις κρέας αναγκών του τόπου ένθα λειτουργούν. Άρθρ.7.-Από της ενάρξεως της ισχύος του παρόντος καταργείται το Ν.Δ. 1005/1971 «περί ιδρύσεως Σφαγείων και Πτηνοσφαγείων», ως και πάσα γενική ή ειδική διάταξις αντικειμένη εις τας διατάξεις του παρόντος. Άρθρ.8.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 